Document ID: /roh_data/filtered/swiss_laws_in_ROHinterleaved.jsonl.gz/7651

This text was translated from EN into Rumantsch Grischun.

Each canton shall appoint a supervisory authority. In particular, the supervisory authority shall perform the following tasks:1. it supervises the register offices;2. it supports and advises the register offices;3. it assists in maintaining the civil register and in carrying out the preparatory procedure for weddings;4. it issues directives on recognition and recording of matters relating to civil status that occur abroad and of foreign judicial and administrative decisions concerning civil status;5. it provides for the basic and continuing education and training of persons working in the civil register service. The Confederation is responsible for oversight. It may have recourse to cantonal appeal procedures against the decisions of the registrars and the supervisory authorities. Amended by No I of the FA of 5 Oct. 2001 (Electronic civil register), in force since  1 July 2004 (AS 2004 2911; BBl 2001 1639).

Mintga chantun nominescha l’autoritad da surveglianza. Questa autoritad ha spezialmain las suandantas incumbensas:1. survegliar ils uffizis dal stadi civil;2. sustegnair e cussegliar ils uffizis dal stadi civil;3. collavurar tar la gestiun dals registers e tar la procedura da preparaziun per la maridaglia;4. decretar disposiziuns davart la renconuschientscha e davart l’inscripziun da fatgs da stadi civil che han gì lieu a l’exteriur sco er da decisiuns a l’exteriur che pertutgan il stadi civil;5. procurar per la scolaziun e per la furmaziun supplementara da persunas che lavuran en il sectur dal stadi civil. La Confederaziun ha la surveglianza suprema. Ella po inoltrar meds legals chantunals cunter disposiziuns dals funcziunaris dal stadi civil sco er cunter quellas da las autoritads da surveglianza. Versiun tenor la cifra I da la LF dals 5 d’oct. 2001 (administraziun electronica dal register dal stadi civil), en vigur dapi il 1. da fan. 2004 (AS 2004 2911; BBl 2001 1639).